אמפייר (מגזין)

אמפייר (באנגלית: Empire) הוא מגזין קולנוע בריטי שמתפרסם על בסיס חודשי בידי חברת ההוצאה לאור הגרמנית Bauer Media Group. הגיליון הראשון של המגזין התפרסם ביולי 1989 תחת החברה הבריטית EMAP, שנרכשה על ידי חברת Bauer בתחילת 2008. זהו מגזין הקולנוע הפופולרי בבריטניה, והוא אף מופץ מחוץ לגבולותיה, לרבות בארצות הברית, באוסטרליה, בטורקיה וברוסיה. המגזין עורך באופן שנתי, מאז 1995, את טקס פרסי אמפייר. הזוכים בפרסים נקבעים על פי הצבעתם של קוראי המגזין. בדומה לרוב כתבי העת הבריטיים בנושא קולנוע, מתאפיין "אמפייר" בגישה פופוליסטית, בשונה ממגזינים "רציניים" יותר כמו Sight & Sound. המגזין כולל ביקורות על סרטי מיינסטרים וכן על סרטים אמנותיים, אך הכתבות הגדולות במגזין עוסקות בסרטים הפופולריים. בנוסף לחדשות בנושא קולנוע, סקירת סרטים שעתידים לצאת לאקרנים וביקורות, המגזין כולל כמה מדורים ייחודיים. בכל גיליון של המגזין (מלבד הגיליונות 108 עד 113) מופיע המדור Classic Scene ("סצנה קלאסית"), שמצטט את התסריט של סצנת קולנוע קלאסית. הסצנה הקלאסית הראשונה שצוטטה הייתה סצנה מהסרט "חופי הכרך" (1954). כמו כן, המגזין כולל באופן קבוע רשימות "העשרה הטובים ביותר" ("Top 10") לפי בחירת צוות המגזין; רשימות אלו כוללות עשרה פריטים שהם הטובים ביותר בנושא כלשהו הקשור לקולנוע, למשל "עשר סצינות המרדף הטובות ביותר" או "עשר פארודיות הקולנוע הטובות ביותר ב'משפחת סימפסון'". הקוראים יכולים לשלוח למערכת מכתבים ולכתוב בהם האם הם מסכימים או חולקים על בחירת העורכים. המוסף At Home ("בבית") מסקר הוצאות DVD חדשות. חלק זה בעיתון מפותח למדי, ועורכי "אמפייר" מתייחסים אליו כאל מגזין בפני עצמו; זאת על רקע החשיבות הגוברת של שוק ה-DVD, שהמכירות בו יכולות גם לעלות על אלו של הסרט בקופות הקולנוע. המדור Pint of Milk ("חצי ליטר חלב") כולל תשובות של ידוענים לשאלות מוזרות או מטופשות, כולל השאלה "כמה זה חצי ליטר חלב?". כל גיליון כולל "ציטוט לצד הכרך" ("Spine Quote"), שהוא ציטוט המודפס על צד כרך הגיליון, ונועד לעורר אתגר אצל הקורא: לרוב ישנו קשר כלשהו בין הציטוט לבין הנושא המרכזי של גיליון המגזין באותו חודש. הקוראים מוזמנים לזהות את הסרט שממנו נלקח ציטוט זה, ואת הקשר לנושא הגיליון, ולזכות בפרסים. Kim Newman's DVD Dungeon ("מרתף ה-DVD של קים ניומן") הוא מדור קבוע במוסף At Home, שבו כותב המבקר קים ניומן ביקורת על סרט אלמוני כלשהו, לרוב סרטי אימה דלי תקציב. Celebrity Mastermind הוא מדור נוסף שבו ידוען כלשהו עונה על שאלות לגבי הסרטים שבהם הופיע או שאותם ביים. במדור השתתפו ידוענים מקוונטין טרנטינו וכריסטופר לי ועד לג'ון קרפנטר ומייקל קיטון. מדור קבוע במגזין מאז גיליון 167 (מלבד כמה גיליונות בודדים) הוא מדור "יצירת המופת" (Masterpiece) שכולל כתבה בת שני עמודים על סרט בבחירת המגזין, שמוצג במוסף At Home. הסרטים שעליהם נכתב במדור עד כה הם, לפי סדר ההופעה: "השור הזועם" "חלף עם הרוח" "חומות של תקווה" "קזבלנקה" "בלייד ראנר" "לה דולצ'ה ויטה" "הניצוץ" "האדם השלישי" "400 המלקות" "נערתו ששת" "רשימת שינדלר" "הסנדק" "קינג קונג" "שבעת הסמוראים" "מועדון קרב" "סיפור טוקיו" "הרומן שלי עם אנני" "כלתו של פרנקנשטיין" "אלו חיים נפלאים" "ספיינל טאפ" "שתיקת הכבשים" "ל'אטאלנט" "סודות אל איי" "המחפשים" "עשה את הדבר הנכון" "פגישה מקרית" "ברזיל" "חופי הכרך" "קן הקוקייה" "רומא עיר פרזות" "הגנרל" "גברים במלכודת" "הקשר הצרפתי" "הקרב על אלג'יר" "הצוללת" "המבט" "ורטיגו" "שר הטבעות" "חמים וטעים" "הקוסם מארץ עוץ" "שכר האימה" "יפהפיית היום" "רוח הכוורת" "מת לחיות" "תפוז מכני" "מופע" (Performance) "צער גידול חיות" "התרדמה הגדולה" "ימים ברקיע" "הקבינט של ד"ר קליגרי" "גונבי האופניים" "קברט" "חבורת הפראים" "גלנגרי גלן רוס" "הזבוב" "Out of the Past" "חלון אחורי" "הפלנטה האסורה" "ליל הצייד" "רשת שידור" "דם כחול" "דוקטור סטריינג'לאב או: איך למדתי להפסיק לדאוג ולאהוב את הפצצה" "ריו בראבו" "שמונה וחצי" "ספרטקוס" "הציפורים" "החבר'ה הטובים" "האוצר מסיירה מדרה" "אמדאוס" "מות הזמיר" "סספיריה" "Kiss Me Deadly" "מגנוליה" "הכל אודות חוה" "כל אנשי הנשיא" "פיצקרלדו" "הקלפן והיצאנית" "ריפיפי" "12 הנועזים" "ועתה, הנוסע" "מרכבת הדואר" "סולאריס" "ליצן החצר" "סכין במים" "סטלאג 17" "ישנוני" "Lost Horizon" "נאשוויל" "צ'יינהטאון" "ביטוח חיים כפול" "מלכה אפריקאית" "שדרות סאנסט" "העד" "מנהטן" "כשהארי פגש את סאלי" "דרכון לפימליקו" "פארגו" "מר סמית הולך לוושינגטון" "אי.טי. - חבר מכוכב אחר" "המנסרים מטקסס" "עיניים ללא פנים" "הדירה" "הברדלס" "היו זמנים במערב" אתר האינטרנט הרשמי של אמפייר (באנגלית) אתר האינטרנט הרשמי של אמפייר אמפייר, ברשת החברתית פייסבוק אמפייר, ברשת החברתית אקס (טוויטר) אמפייר, ברשת החברתית אינסטגרם